laion/Wikipedia-Exotic huggingface dataset:
অকানন্দ এবং বকানন্দ

অকানন্দ এবং বকানন্দ (বাংলা: অকানন্দ ও বকানন্দ, মতান্তরে আকানন্দ ও বাকানন্দ) হাতিয়াগড়ের বাঙালি হিন্দু সেনাপতি ছিলেন। যিনি একটি যুদ্ধে আরবীয় ইসলাম ধর্মপ্রচারক পীর গোরাচাঁদকে মারাত্মকভাবে আহত করেছিলেন। তাদের প্রাথমিক জীবন সম্পর্কে খুব কমই জানা যায়। সতীশচন্দ্র মিত্র অবশ্য অকানন্দকে অক্ষয়নন্দবলে উল্লেখ করেছিলেন ।তারা হাতিয়াগড়ের (বর্তমানে সুন্দরবনের হাতিয়াগড় পরগনা) শাসক শিবভক্ত মহীদানন্দের পুত্র। ডাঃ গিরীন্দ্রনাথ দাসের মতে রাজা চন্দ্রকেতুর নেতৃত্বে অকানন্দ ও বকানন্দ হাতিয়াগড় ভিত্তিক দুই সেনাপতি ছিলেন, ঐতিহাসিক মতানুসারে তারা মাহিষ্য ছিলেন এবং তাদের পিতা ছিলেন হাতিয়গড় এর রাজা মহিদনন্দ। ১৪ শতকের মাঝামাঝি এক আরবীয় ইসলাম ধর্মপ্রচারক সৈয়দ আব্বাস আলী নিম্ন বাংলায় ২১ ওয়ালি এবং অন্যান্য ভাড়াটে সৈন্য নিয়ে আসে। দেগঙ্গার কাছাকাছি বালান্দা বর্তমানে উত্তর চব্বিশ পরগনা জেলায় ধর্মপ্রচারকরা নিম্নবর্ণের মানুষদের ব্যাপকভাবে ইসলামে ধর্মান্তরিত করতে শুরু করে এবং অল্প কিছুদিনের মধ্যে তাদের এই কাজের কথা ছড়িয়ে পড়ে। এটি রাজা চন্দ্রকেতুর জন্য বড়ো অপমান ছিল। তাই তিনি হাতিগড়ের রাজকুমার অকানন্দ এবং বকানন্দের সাথে যোগাযোগ করেন।তারা মিলিত হন পীরের বিরুদ্ধে।রাজা চন্দ্রকেতুর প্রয়াণের পর পীর হাতিগড়ে যায় ও মানুষকে ধর্মান্তরিত করার চেষ্টা করে।অকানন্দ এবং বকানন্দ ধর্মান্তরকরণ অভিযান প্রতিরোধ করেন।তাদের সাথে পীরের ভীষণ যুদ্ধ হয়। যুদ্ধের এক পর্যায় তাদের মধ্যে তীরের যুদ্ধ হয়। অকানন্দ তীক্ষ্ণ তীর দ্বারা গোরাচাঁদকে মারাত্মকভাবে আহত করেন।বাণাঘাতে পীরের অর্ধেক গ্রীবা কাটা যায়। এর কিছুদিন পর সে মারা যায়। ডাঃ গিরীন্দ্রনাথ দাসের মতে, যুদ্ধে অকানন্দ এবং বকানন্দ দু'জনেই মারা গিয়েছিলেন। Mitra, Satish Chandra. Jashor Khulnar Itihash Volume I. Deys Publishing, p. 482. "Lal Masjid - The Red Mosque"। www.historyofbengal.com। জানুয়ারি ৮, ২০১১ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২০, ২০১১।  Chakraborty, Dr. Barun Kumar (ed) (2007). Bangiya Loksanskriti Kosh. Aparna Book Distributors (Publishing Division), p. 143. Ghosh, Binay (1980). Paschimbanger Sanskriti Volume III. Prakash Bhavan, p. 168. "পাতা:বাংলায় ভ্রমণ -প্রথম খণ্ড.pdf/৫৭ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৭-১৮।  "পাতা:বাংলায় ভ্রমণ -প্রথম খণ্ড.pdf/৫৮ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৭-১৮।
স্প্রেডশিট

স্প্রেডশিট (ইংরেজি: Spreadsheet) স্প্রেডশিট এর আভিধানিক অর্থ হল ছড়ানো বড় মাপের কাগজ। ব্যবসায় প্রতিষ্ঠান আর্থিক হিসাব সংরক্ষণের জন্য এ ধরনের কাগজ ব্যবহার করা হয়। এ কাগজের ছক করে (রো ও কলাম) একটি ব্যবসায় প্রতিষ্ঠান পূর্ণাঙ্গ আর্থিক চিত্র তুলে ধরা যায়। বর্তমানে কাগজের স্প্রেডশিটের স্থান দখল করেছে সফটওয়্যার নির্ভর স্প্রেডশিট প্রোগ্রাম। মূলত স্প্রেডশিট হচ্ছে কম্পিউটার প্রগ্রাম যা কাগজের ওয়ার্কশিটের নকল বা সিমুলেশন। স্প্রেডশিট প্রোগ্রামে টেবিল বা সারণি আকারে তথ্য সন্নিবেশ ও উপস্থাপন এবং এগুলির উপর গাণিতিক বিভিন্ন অপারেশন প্রয়োগ ও বিশ্লেষণের ব্যবস্থা থাকে। স্প্রেডশিট ব্যবহারের সুবিধা সমূহ- সূত্র ব্যবহারের সুযোগ থাকায়়় অনেক বেশি উপাত্ত নিয়ে কাজ করা যায়। আকর্ষণীয়়় গ্রাফ, চাট ব্যবহার করে উপাত্ত উপস্থাপন করা যায়। সত্তর দশকের শেষের দিকে অ্যাপল কোম্পানি সর্বপ্রথম "ভিসিক্যালক" স্প্রেডশিট সফটওয়্যার উদ্ভাবন করে। এছাড়া রয়েছে মাইক্রোসফট এক্সেল, অ্যাপল নাম্বার্স, ওপেন অফিস, অর্গ ক্যাল্ক, নিউমেরিক, Quatropro, মাল্টিপ্ল্যান, সুপার ক্যাল্ক, লোটাস ১২৩ ইত্যাদি। এগুলোর মধ্যে সবচেয়ে জনপ্রিয় ও বহুুুল ব্যবহৃত হচ্ছে মাইক্রোসফট এক্সেল।
ভয় থেকে স্বাধীনতা

ভয় থেকে স্বাধীনতা মানবাধিকারের সার্বজনীন ঘোষণা অনুযায়ী একটি মৌলিক মানবাধিকার। ১৯৪১ খ্রিস্টাব্দের ৬ জানুয়ারি যুক্তরাষ্ট্রের রাষ্ট্রপতি ফ্রাঙ্কলিন ডি. রুজভেল্ট তার স্টেট অব দ্য ইউনিয়নে একে "চার স্বাধীনতা"র একটি হিসেবে আখ্যায়িত করেন। এই বক্তৃতাকে "চার স্বাধীনতার ভাষণ" হিসেবে আখ্যায়িত করা হয়। ভাষণে রাষ্ট্রপতি বলেন, "চতুর্থটি হল ভয় থেকে স্বাধীনতা। বৈশ্বিকভাবে বলতে গেলে এর অর্থ হচ্ছে বিশ্বব্যাপী যুদ্ধোপকরণ কমানো এমনভাবে যেন কোনো বিশ্বের যেকোনো প্রান্তেই কোনো রাষ্ট্র তার প্রতিবেশী রাষ্ট্রকে শারীরিকভাবে আঘাত করার মত অবস্থায় না থাকে।" ১৯৪৮ সালের ১০ ডিসেম্বর জাতিসংঘের সাধারণ অধিবেশনে যে মানবাধিকার সনদ বিনির্মিত হয়, তাতে উল্লেখযোগ্য ভূমিকা রাখে। সনদের প্রস্তাবনায় ভয় থেকে স্বাধীনতা উল্লেখিত হয়েছিল। ১৯৪৩ সালে চিত্রশিল্পী নরম্যান রকওয়েল তারফোর ফ্রিডমস ধারাবাহিকে ফ্রিডম ফ্রম ফিয়ার অঙ্কন করেন। বার্মিজ অং সান সু কির ১৯৯১ সালে প্রকাশিত ফ্রিডম ফ্রম ফিয়ার বইয়ে এই তত্ত্ব গুরুত্বপূর্ণ ভূমিকা পালন করে। ১৯৯৯ সালে ইতিহাসবেত্তা ডেভিড এম. কেনেডি ফ্রিডম ফ্রম ফিয়ার: দ্য আমেরিকান পিপল ইন ডিপ্রেশন অ্যান্ড ওয়ার, ১৯৪২-১৯৪৫ নামে বই লেখেন। বাকস্বাধীনতা ফোর ফ্রিডমস পুরস্কার ফোর ফ্রিডমস মনুমেন্ট মানব নিরাপত্তা পর্যাপ্ত জীবিকার অধিকার Roosvelt, Franklin Delano (January 6, 1941) The Four Freedoms, American Rhetoric Alfredsson, Gudmundur & Asbjørn Eide (1999) The Universal UN Declaration of Human Rights: A Common Standard of Achievement, page 524, Martinus Nijhoff Publishers, আইএসবিএন ৯৭৮-৯০৪১১১১৬৮৫ United Nations, Universal Declarations of Human Rights
ফকির আলমগীর

ফকির আলমগীর (২১ ফেব্রুয়ারি ১৯৫০ – ২৩ জুলাই ২০২১) ছিলেন বাংলাদেশের একজন প্রখ্যাত সংগীতশিল্পী। গণসংগীত ও দেশীয় পপ সংগীতে তার ব্যাপক অবদান রয়েছে। তিনি ঋষিজ শিল্পী গোষ্ঠীর প্রতিষ্ঠাতা। ১৯৯৯ সালে তিনি বাংলাদেশ সরকার কর্তৃক একুশে পদকে ভূষিত হন। ফকির আলমগীর ১৯৫০ সালের ২১ ফেব্রুয়ারি ফরিদপুরের ভাঙ্গা থানার কালামৃধা গ্রামে জন্মগ্রহণ করেন। তার পিতা মরহুম মোঃ হাচেন উদ্দিন ফকির (ইন্তেকাল: ২৩ এপ্রিল,১৯৮৯ ইং), মরহুমা মা বেগম হাবিবুন্নেছা (ইন্তেকাল:৩ নভেম্বর,১৯৯৯ ইং)। ফকির আলমগীর কালামৃধা গোবিন্দ হাই স্কুল থেকে ১৯৬৬ মাধ্যমিক পরীক্ষায় উত্তীর্ণ হয়ে জগন্নাথ কলেজে ভর্তি হন। জগন্নাথ কলেজ থেকে স্নাতক ডিগ্রী নিয়ে পরবর্তী পর্যায়ে ঢাকা বিশ্ববিদ্যালয় থেকে সাংবাদিকতায় এমএ পাস করেন। ১৯৬৬ সালে পূর্ব পাকিস্তান ছাত্র ইউনিয়নের (বর্তমানে বাংলাদেশ ছাত্র ইউনিয়ন) সদস্য হিসেবে ছাত্র রাজনীতিতে প্রবেশ করেন। এরই ধারাবাহিকতায় ক্রান্তি শিল্পী গোষ্ঠী ও গণশিল্পী গোষ্ঠীর সদস্য হিসেবে ষাটের দশকে বিভিন্ন আন্দোলন সংগ্রামের মধ্য দিয়ে সংগীত বলয়ে প্রবেশ করেন। ’৬৯-এর গণঅভ্যুত্থানে এক বিশেষ ভূমিকা পালন করেন। ১৯৭১-এর মুক্তিযুদ্ধে শিল্পী একজন শব্দ সৈনিক হিসেবে স্বাধীন বাংলা বেতার কেন্দ্রে যোগ দেন। ও সখিনা গেছোস কিনা ভুইলা আমারে নাম তার ছিল জন হেনরি মায়ের একধার দুধের দাম আলমগীর একজন লেখকও ছিলেন। তিনি ১৯৮৪ সালে তার প্রথম বই চেনা চায়না প্রকাশ করেন। তার পরবর্তী দু'টি বইয়ের নাম ছিল মুক্তিযুদ্ধের স্মৃতি বিজয়ের গান এবং গণ সংগীতের অতীত ও বর্তমান। ২০১৩ সালে তিনি ৩টি বই প্রকাশ করেন - অমর কথা, যারা আছে হৃদয় পটে এবং স্মৃতি আলাপনে মুক্তিযুদ্ধ। তিনি মোট নয়টি বই রচনা করেছেন। আবহমান বাংলার লোকসংগীত (২০২০) একুশে পদক ভাসানী পদক সিকোয়েন্স সম্মাননা পদক ২৩ জুলাই ২০২১ খ্রিস্টাব্দে ৭১ বছর বয়সে ফকির আলমগীর মৃত্যু বরণ করেন। ১৪ জুলাই ২০২১ খ্রিস্টাব্দে তার করোনাভাইরাসের সংক্রমণ ধরা পরে। শ্বাসকষ্ট বাড়তে থাকলে পরদিন তাকে হাসপাতালে ভর্তি করা হয়। ফুসফুস সংক্রমণের পাশাপাশি রক্তে সংক্রমণ ছড়িয়ে পড়ে। ২৩ জুলাই রাত সাড়ে ৯টার দিকে তিনি হার্ট অ্যাটাকে মৃত্যুবরণ করেন। প্রতিবেদক, নিজস্ব (২৩ জুলাই ২০২১)। "ফকির আলমগীর মারা গেছেন"। প্রথম আলো। সংগ্রহের তারিখ ২৩ জুলাই ২০২১।  "একুশে পদকপ্রাপ্ত সুধীবৃন্দ"। সংগ্রহের তারিখ জুলাই ২৪, ২০২১।  ফকির আলমগীরের জন্মদিন আজ, দৈনিক জনকণ্ঠ "আজ সকাল থেকে মেলার দুয়ার খোলা"। ৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২০।  প্রতিবেদক, নিজস্ব (২৪ জুলাই ২০২১)। "চলে গেলেন গণসংগীত শিল্পী ফকির আলমগীর"। বাংলাদর্পণ। ২৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২১।  উইকিমিডিয়া কমন্সে ফকির আলমগীর সম্পর্কিত মিডিয়া দেখুন।
রোহিঙ্গা গণহত্যা মামলা

প্রতিরোধ নিয়মপত্র প্রয়োগ ও গণহত্যার অপরাধ শাস্তি (দ্যা গাম্বিয়া ব. মায়ানমার), সামাজিকভাবে বলা হয়ে থাকে রোহিঙ্গা গণহত্যা মামলা, হলো গাম্বিয়া কর্তৃক প্রেরণকৃত আন্তর্জাতিক ন্যায়বিচার আদালত (আইসিজে) এ বর্তমানে চলমান একটি মামলা। ১১ নভেম্বর ২০১৯ এ গাম্বিয়া আইসিজে তে মায়ানমার এর বিরুদ্ধে ৪৫ পৃষ্ঠার আবেদন করে মামলার সূচনা করে। আবেদনে বর্ণনা করা হয়েছে মায়ানমার রাখাইন রাজ্য বসবাসকৃত রোহিঙ্গাদের বিরুদ্ধে অঙ্গীকারবদ্ধ গণহত্যা, ধর্ষণ এবং তাদের জাতিগতভাবে নির্মূল করতে চেয়েছে, যেহেতু এটা অক্টোবর ২০১৬ গণহত্যা আইন লঙ্গণ করেছে। দ্য গার্ডিয়ান এ প্রকাশিত সংবাদ অনুসারে, প্রফেসর ফিলিপ স্যান্ডসকে গাম্বিয়ার পরামর্শক হিসেবে নিয়োগ দেওয়া হয়েছে। অন্যদিকে নেতা এবং মায়ানমার এর কেন্দ্রীয় কাউন্সিলর অং সান সূ চি মায়ানমারের আইন দলকে নেতৃত্য দিবে। এছাড়াও গাম্বিয়ার পক্ষ থেকে শর্তাধিন ব্যবস্থা ইঙ্গিত করে একটি অনুরোধ জমা দেওয়া হয়েছে। আইসিজে ১০-১২ ডিসেম্বর ২০১৯ তারিখে মামলাটির শুনানির দিন নির্ধারণ করেছে, উল্লেখ্য দুই পক্ষই দুই বার সুযোগ পাবে তাদের তথ্য উপাত্ত উত্থাপন করার জন্য। "Fallen rights icon at UN court for Rohingya genocide case"। AP News। ১০ ডিসেম্বর ২০১৯। সংগ্রহের তারিখ ১০ ডিসেম্বর ২০১৯।  Solomon, Niharika Mandhana and Feliz। "Rohingya Genocide Case Against Myanmar Opens Before U.N. Court"। Wall Street Journal। সংগ্রহের তারিখ ১০ ডিসেম্বর ২০১৯।  Bowcott, Owen (১১ নভেম্বর ২০১৯)। "Gambia files Rohingya genocide case against Myanmar at UN court"। The Guardian। আইএসএসএন 0261-3077। সংগ্রহের তারিখ ৭ ডিসেম্বর ২০১৯ – www.theguardian.com-এর মাধ্যমে।  "The Republic of The Gambia institutes proceedings against the Republic of the Union of Myanmar and asks the Court to indicate provisional measures (press release)" (পিডিএফ) (সংবাদ বিজ্ঞপ্তি)। International Court of Justice। ১১ নভেম্বর ২০১৯। ২৭ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) John, Tara। "Aung San Suu Kyi to defend Myanmar in genocide case"। CNN। সংগ্রহের তারিখ ১০ ডিসেম্বর ২০১৯।  "Application of the Convention on the Prevention and Punishment of the Crime of Genocide (The Gambia v. Myanmar) - Request for the indication of provisional measures - The Court to hold public hearings from Tuesday 10 to Thursday 12 December 2019" (পিডিএফ)। International Court of Justice। ৭ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ আগস্ট ২০১৬।
কাজাখ ফুটবল ফেডারেশন

কাজাখ ফুটবল ফেডারেশন (কাজাখ: Қазақстанның Футбол Федерациясы; রুশ: Федерация Футбола Казахстана, ইংরেজি: Football Federation of Kazakhstan; এছাড়াও সংক্ষেপে কেএফএ নামে পরিচিত) হচ্ছে কাজাখস্তানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালে প্রতিষ্ঠিত হয়েছে। এটি প্রতিষ্ঠার ৮০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৮৮ বছর পর ২০০২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর কাজাখস্তানের বৃহত্তম শহর আলমাটিতে অবস্থিত। এই সংস্থাটি কাজাখস্তানের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে কাজাখস্তান প্রিমিয়ার লীগ, কাজাখস্তান কাপ এবং কাজাখস্তান সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে কাজাখ ফুটবল ফেডারেশনের সভাপতির দায়িত্ব পালন করছেন আদিলবেক ঝাকসিবেকভ এবং সাধারণ সম্পাদকের দায়িত্ব পালন করছেন আজামাত আইতখোঝিন। কাজাখ ফুটবল ফেডারেশন ১৯৯২ সালে কাজাখ এসএসআরের সোভিয়েত রিপাবলিকান ফুটবল এসোসিয়েশন পুনর্গঠনের মাধ্যমে প্রতিষ্ঠিত হয়েছিল (১৯৮৯ সালে তৈরি হয়েছিল)। একই বছর (১৯৯২) কাজাখস্তানের ফুটবল এসোসিয়েশন ফিফা এবং এশিয়ান ফুটবল কনফেডারেশনের (এএফসি) (বা ১৯৯৩ সালে) সহযোগী সদস্য হয়ে ওঠে। এর ভিত্তিটি আন্তর্জাতিক মান অনুযায়ী কাজাখ ফুটবলে আয়োজনের সূচনা করে। এফএফকে দেশের বৃহত্তম ক্রীড়া ফেডারেশন হিসেবে বিকশিত হয়েছে, কাজাখস্তানের ফুটবলকে "ক্রীড়া রাজা" হিসেবে বিবেচনা করা হয়, ক্রীড়া ভক্তদের পছন্দগুলোতে প্রথম স্থান অধিকার করে। ফুটবল এসোসিয়েশন অফ দ্য রিপাবলিক অফ কাজাখস্তান (১৯৯২–২০০০) ফুটবল ইউনিয়ন অফ কাজাখস্তান (২০০০–২০০৭) ফুটবল ফেডারেশন অফ কাজাখস্তান (২০০৭–বর্তমান) ৭ সেপ্টেম্বর ২০২০ পর্যন্ত হালনাগাদকৃত। "ОСНОВНЫЕ ВЕХИ ИСТОРИИ КАЗАХСТАНСКОГО ФУТБОЛА, 1991-1995"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৯।  "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২০ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।  "ОСНОВНЫЕ ВЕХИ ИСТОРИИ КАЗАХСТАНСКОГО ФУТБОЛА, 1971-1989"। ৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৯।  "AFC membership reaches 44"। New Straits Times (Google News Archive)। ৩০ এপ্রিল ১৯৯৩।  দাপ্তরিক ওয়েবসাইট (কাজাখ) (ইংরেজি) (রুশ) ফিফা-এ কাজাখ ফুটবল ফেডারেশন ওয়েব্যাক মেশিনে আর্কাইভকৃত ১২ জানুয়ারি ২০১৯ তারিখে (ইংরেজি) উয়েফা-এ কাজাখ ফুটবল ফেডারেশন (ইংরেজি)
নরওয়েজীয় ফুটবল ফেডারেশন

নরওয়েজীয় ফুটবল ফেডারেশন (নরওয়েজীয়: Norges Fotballforbund, ইংরেজি: Norwegian Football Federation; এছাড়াও সংক্ষেপে এনএফএফ নামে পরিচিত) হচ্ছে নরওয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০২ সালে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫২ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর নরওয়েের রাজধানী অসলোয় অবস্থিত। ২০০৪ সালের ১লা জানুয়ারির পর্যন্ত নরওয়েতে ১,৮১৪টি ক্লাব সংগঠিত হয়েছিল এবং ৩,৭৩,৫৩২ জন নিবন্ধিত খেলোয়াড় রয়েছে। এটি নরওয়ের বৃহত্তম ক্রীড়া ফেডারেশন। এই সংস্থাটি নরওয়ের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এলিটেসেরিয়েন এবং নরওয়েজীয় ফুটবল কাপের মতো প্রতিযোগিতার সকল কার্যক্রম পরিচালনা করে। বর্তমানে নরওয়েজীয় ফুটবল ফেডারেশনের সভাপতির দায়িত্ব পালন করছেন টেরহে সভেন্ডসেন এবং সাধারণ সম্পাদকের দায়িত্ব পালন করছেন পাল বিয়েরকেটভেট। এনএফএফ এসইএফএফ, ডিবিইউ এবং এসপিএলের সাথে ২০০৮ উয়েফা ইউরো চ্যাম্পিয়নশিপের আয়োজক হিসেবে একটি ব্যর্থ যৌথ নিলামডাকের অংশ ছিল। এসভিএফএফ এনইএফএফকে ২০১৬ উয়েফা ইউরো চ্যাম্পিয়নশিপের জন্য বিডে তাদের যোগদানের জন্য আমন্ত্রণ জানিয়েছিল। এনএফএফ এবং নরওয়েজীয় রাজনীতিবিদরা এই জাতীয় প্রস্তাবের পক্ষে সমর্থন প্রকাশ করেছিলেন, তবে শেষ পর্যন্ত ফ্রান্সের কাছে ইউরো সম্মানিত করা হয়। ১৯০২ সালের বসন্তে, লিন গ্রেন এবং স্প্রিং প্রতিনিধিদের (বর্তমানে দুটিই বিলুপ্ত) দুজনকে জাতীয় ফুটবল এসোসিয়েশন গঠনে যোগদানের জন্য আমন্ত্রণ জানিয়েছিল। ৩০শে এপ্রিল, তিনটি ক্লাবের ১৪ জন প্রতিনিধি অসলোতে হোটেল ব্রিস্টলে মিলিত হয়েছিল। এরা হলেন ট্রাইগভে কার্লসেন, আর্থার নর্ডলি, লিন থেকে লিফ এরিকসেন এবং ফ্রেডো এরিকসেন; জাস্ট হেগম্যান, ইসাক বেনিয়ামিনসেন, ওয়াল্টার আইজল্টিনগার এবং গ্রান থেকে এমিল ওয়েটারগ্রিন; এবং স্প্রিংয়ের ক্রিস্টেন হুমেল জোহেনসেন, অ্যানি বাগেরুদ, বার্গার ফ্রেইহো, থরলিফ উইব এবং থরভাল্ড টর্গারসেন। তারা একসাথে একটি ফুটবল এসোসিয়েশন গঠনে সম্মত হয়েছিল এবং লিন - নর্স্ক ফডবোল্ডফোর্ডের প্রস্তাবিত নামটি গ্রহণ করতে ৫ থেকে ৯টি ভোট দিয়েছে। গ্রান থেকে ইসাক বেনজামিনসেন প্রথম চেয়ারম্যান হিসাবে গৃহীত হয়েছিল। ৪ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২০।  [১] দাপ্তরিক ওয়েবসাইট (নরওয়েজীয়) ফিফা-এ নরওয়েজীয় ফুটবল ফেডারেশন ওয়েব্যাক মেশিনে আর্কাইভকৃত ৩১ জুলাই ২০১৮ তারিখে (ইংরেজি) উয়েফা-এ নরওয়েজীয় ফুটবল ফেডারেশন (ইংরেজি) টেমপ্লেট:নরওয়েজীয় ফুটবল ফেডারেশন
ডিগার রবার্টসন

উইলিয়াম ডিগার রড্রিক রবার্টসন (ইংরেজি: Digger Robertson; জন্ম: ৬ অক্টোবর, ১৮৬১ - মৃত্যু: ২৪ জুন, ১৯৩৮) নিউ সাউথ ওয়েলসের ডেনিলিকুইন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ লেগ ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন ডিগার রবার্টসন। ১৮৮৪-৮৫ মৌসুম থেকে ১৮৮৭-৮৮ মৌসুম পর্যন্ত ডিগার রবার্টসনের প্রথম-শ্রেণীর খেলোয়াড়ী জীবন চলমান ছিল। ভিক্টোরিয়ার সীমান্ত এলাকায় ডেনিলিকুইনে ডিগার রবার্টসন বসবাস করতেন। ডানহাতি ব্যাটসম্যান ও লেগ ব্রেক বোলিংয়ে পারদর্শী ছিলেন। ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১ জানুয়ারি, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। নভেম্বর, ১৮৮৪ সালে সফরকারী ইংরেজ একাদশের বিপক্ষে অনুষ্ঠিত ঐ খেলায় ৩/৩৬ ও ৫/৪৬ লাভ করেছিলেন তিনি। ডিসেম্বর মাসে প্রথম টেস্ট শেষে অস্ট্রেলিয়া দল দ্বিতীয় টেস্ট খেলতে অস্বীকৃতিজ্ঞাপন করে। ফলশ্রুতিতে রবার্টসনসহ আরও আটজনকে টেস্ট দলে অন্তর্ভুক্ত করা হয়। তবে, অভিষেক ঘটা ঐ টেস্টে তিনি কোন উইকেট লাভে সক্ষমতা দেখাননি। অস্ট্রেলিয়া খেলায় পরাভূত হয় এবং তিনিসহ আরও অপর চারজন অভিষেকধারী খেলোয়াড়কে পরবর্তীকালে আর কোন টেস্ট খেলতে দেখা যায়নি। ইস্ট মেলবোর্ন দলের অধিনায়ক হ্যারি বয়েলের সাথে কথা কাটাকাটির এক পর্যায়ে স্যান ফ্রান্সিসকোতে চলে যান। সেখানকার ক্যালিফোর্নিয়া ক্রিকেট অ্যাসোসিয়েশন লীগের বিভিন্ন ক্লাবে খেলেন। ১৮৯৮ সালে তার অধিনায়কত্বে বোহেমিয়ান ক্রিকেট ক্লাব ক্যালিফোর্নিয়া ক্রিকেট অ্যাসোসিয়েশন চ্যাম্পিয়নশীপের শিরোপা জয় করে। ক্যালিফোর্নিয়া ক্রিকেটের ইতিহাসে সূচনালগ্নে করা সেঞ্চুরিগুলোর একটি তার ব্যাট থেকে আসে। ১৮৯৬ সালে অস্ট্রেলিয়া দলের বিপক্ষে প্রেসিডিও গ্রাউন্ডে খেলেন। ১৮৯৯ সালে অস্ট্রেলিয়ায় প্রত্যাবর্তন করেন। এরপর অনেকগুলো বছর মেলবোর্নভিত্তিক সেন্ট কিল্ডা ক্রিকেট ক্লাবের পক্ষে সফলতার সাথে খেলেন। ২৪ জুন, ১৯৩৮ তারিখে ৭৬ বছর বয়সে ভিক্টোরিয়ার ব্রাইটন এলাকায় ডিগার রবার্টসনের দেহাবসান ঘটে। Victoria v A. Shaw's XI 1884–85 Australia v England, Second Test 1884–85 P. David Sentance, Cricket in America 1710–2000 (McFarland: North Carolina 2006). The Oxford Companion to Australian Cricket (Oxford: Melbourne 1996) p. 452. আলফ্রেড মার হেনরি মাসগ্রোভ কুইন্সল্যান্ড ক্রিকেট দল এক টেস্টের বিস্ময়কারী অস্ট্রেলীয় টেস্ট ক্রিকেটারদের তালিকা ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর ইএসপিএনক্রিকইনফোতে ডিগার রবার্টসন (ইংরেজি) ক্রিকেটআর্কাইভে ডিগার রবার্টসন (সদস্যতা প্রয়োজনীয়) (ইংরেজি)
কৃষ্ণ পাল

কৃষ্ণ পাল (১৭৬৪–১৮২২) ব্যাপটিস্ট মিশনারি সোসাইটির প্রতিষ্ঠাতা উইলিয়াম কেরি এবং তার সহকর্মীদের মিশনারী ক্রিয়াকলাপের কারণে প্রথম ভারতীয় হিসেবে ব্যাপটিস্ট খ্রিস্টান ধর্ম গ্রহণ করেছিলেন। কৃষ্ণ পাল ১৭৬৪ সালে ভারতের কলকাতায় জন্মগ্রহণ করেছিলেন। তিরিশের দশকের মাঝামাঝি সময়ে তিনি তার ছুতার কাজ করে হাত ভেঙেছিলেন। তাকে ব্যাপটিস্ট মিশনারি সোসাইটির (উইলিয়াম কেরি দ্বারা প্রতিষ্ঠিত) ডাক্তার জন থমাসের কাছে নিয়ে গেলে তিনি জোশুয়া মার্শম্যানের সহায়তায় কৃষ্ণ পালকে বলেছিলেন যে তার একটি মারাত্মক "রোগ" হয়েছে। আর তা হয়েছে কারণ সে মারাত্মক পাপ করেছে। ঈশ্বরের পরিত্রাণের কাহিনী দ্বারা খুব আগ্রহী হয়েছিলেন এবং একমাস পরে ১৮০০ সালের ডিসেম্বর মাসে উইলিয়াম কেরি দ্বারা গঙ্গা নদীর তীরে তাকে বাপ্তিস্ট করা হয়। তিনি খ্রিস্ট ধর্মে ধর্মান্তরিত প্রথম বাঙালি। মিশনারিদের সাথে প্রকাশ্যে খেতে গিয়ে তিনি প্রায় একই সময়ে তার জাতি ত্যাগ করেছিলেন। পরবর্তী বিশ বছর ধরে ১৮২২ সালে তার মৃত্যুর আগ পর্যন্ত পাল কলকাতায় জনগণের মন্ত্রণালয়ে নিজেকে নিয়োজিত করেছিলেন। তিনি সেখানে একটি গির্জা গড়ে তোলেন। এই বিশ বছরে তিনি শিপওয়ার্কড সিনার লজিং যিশুর দিকে, ও তুমি, আমার আত্মা, আর ভুলে যেও না এবং খ্রীষ্টের মৃত্যুর দ্বারা মুক্তি প্রভৃতি স্তব রচনা করেছিলেন। এই স্তবগুলির অনেকগুলিই বাংলা থেকে ইংরেজিতে অনুবাদ করেছিলেন জন ক্লার্ক মার্শম্যান। The First Hindoo Convert: A Memoir of Krishna Pal, a Preacher of the Gospel to His Countrymen More Than Twenty Years. Philadelphia: American Baptist Publication Society, 1852. OCLC 14560551 "সংরক্ষণাগারভুক্ত অনুলিপি"। ১৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৯।  উইলিয়াম কেরির লাইফ অ্যান্ড ওয়ার্ক অব স্টাডি সেন্টার, উইলিয়াম কেরি বিশ্ববিদ্যালয়ের ডিডি (১৭৬১-১৮৩৪) http://www.wmcarey.edu/carey/krishna_pal/krishna-pal.htm http://www.hymntime.com/tch/bio/p/a/l/pal_k.htm ওয়েব্যাক মেশিনে আর্কাইভকৃত ১২ অক্টোবর ২০১৫ তারিখে http://www.baylor.edu/content/services/document.php/98388.pdf
ইন্দু মিঠা

ইন্দু মিঠা (ইন্দু চ্যাটার্জী) (জন্ম ১৯২৯) হলেন পাকিস্তান এর ভরতনাট্যমের একজন প্রকাশক (অন্যজন হলেন শীমা কিরমানি )। তিনি ন্যাশনাল কলেজ অফ আর্টসের রাওয়ালপিন্ডি ক্যাম্পাসে অনুষদের সদস্যও রয়েছেন। ইন্দুর জন্ম ১৯৯৯ সালে ইন্দু চ্যাটার্জি হিসেবে একটি পাঞ্জাবিভাষী বাঙালি খ্রিস্টান পরিবারে। তার বাবা জ্ঞানেশ চন্দ্র চ্যাটার্জি‌ ছিলেন দর্শনের অধ্যাপক এবং লাহোরের সরকারী কলেজের সভাপতি। লাহোরেই মিতা বড় হয়েছিলেন। তার বড় বোন উমা আনন্দ বিখ্যাত বলিউড পরিচালক চেতন আনন্দ (পরিচালক) কে বিয়ে করেছিলেন। ভারত ভাগের সময় তার পরিবার লাহোর থেকে দিল্লিতে চলে আসে। দিল্লিতে তিনি বিজয় রাঘাভা রাও এবং শ্রীমতী ললিতার কাছ থেকে ভরতনাট্যম শিখেছিলেন। ১৯৫১ সালে তিনি তার পরিবারের ইচ্ছার বিরুদ্ধে মুম্বইয়ের মেমন জাতির ক্যাপ্টেন আবুবকর ওসমান মিঠাকে বিয়ে করেন এবং তার সাথে পাকিস্তানে চলে যান। তাদের মেয়ে তেহরিমা মিঠা একজন দক্ষ ভরতনাট্যম নৃত্যশিল্পী। স্বামীর অবসর গ্রহণের পরের বছরগুলিতে মিঠা লাহোরে ভরতনাট্যম পড়াতে শুরু করেছিলেন। তিনি প্রথমে লাহোর গ্রামার স্কুলে একজন নৃত্যশিক্ষিকা হিসেবে যোগ দেন। তার ছাত্ররা এবং তিনি প্রথম শিক্ষণ শেষে একটি সম্পূর্ণ অন পারফরম্যান্স রাখতে সক্ষম হয়েছিল। তার প্রাথমিক অভিনয়টি ছিল ব্যক্তিগত মহিলা দলগুলিতে, সামরিক অনুষ্ঠানগুলিতে এবং রেডক্রসের দাতব্য অনুষ্ঠানগুলিতে বা অল পাকিস্তান মহিলা সমিতির সামনে। তালেবানদের উত্থানের কারণে তিনি এখন বছরে একবার বেসরকারী শ্রোতাদের জন্য মহিলা গোষ্ঠীতে নাচ দেখান পাকিস্তানি সাংস্কৃতিক রীতি অনুসারে তিনি তার শেখানো ভরতনাট্যমের অভিনয় ও রীতি পরিবর্তন করেছেন। তিনি উর্দুতে ভরতনাট্যম সংগীত রচনা করেছেন, তামিল, তেলুগু বা সংস্কৃত ভাষা সম্পর্কে তার অজ্ঞানতার কারণে।এই তিনটি ভাষায় ভরতনাট্যম গান ঐতিহ্যগতভাবে রচিত হয়। Bharatanatyam in the time of the Taliban ওয়েব্যাক মেশিনে আর্কাইভকৃত ৫ নভেম্বর ২০১২ তারিখে The Hindu - July 23, 2009 NCA’s ‘Spotlight’ to feature Indu Mitha[স্থায়ীভাবে অকার্যকর সংযোগ] The News, Pakistan - April 3, 2008 Tikekar 337 Mitha, Indu। "In Memory of my Guru, Zohra Ji- by Indu Mitha. - Tehreema Mitha Dance Company"। Tehreema Mitha Dance Company (ইংরেজি ভাষায়)। সংগ্রহের তারিখ ২০১৮-০৩-২৫।  Dance is thought and feeling, says Indu Mitha DAWN - April 4, 2008 Struggling to dance ওয়েব্যাক মেশিনে আর্কাইভকৃত ৯ মে ২০০৯ তারিখে Jang - June 2008 Veteran dancer wins over Pakistan BBC News - August 11, 2009 Tikekar, Monisha (২০০৪)। Across the Wagah: an Indian's sojourn in Pakistan। Promilla & Co. in association with Bibliophile South Asia।
মিয়াজী (পদবি)

মিয়াজী বা মিজি হলো মুসলিম উচ্চ পদস্থ সামাজিক ব্যক্তিকে সম্বোধন করার জন্য ব্যবহৃত সম্ভ্রম সূচক শব্দ। এক অর্থে সকল মুসলমানের পদবিই হচ্ছে মিঞা। বাঙালি হিন্দুর ‘মহাশয়’ এর পরিবর্তে বাঙালি মুসলমান মিয়া শব্দ ব্যবহার করে থাকে। ‘মিঞা’ শব্দটি এসেছে ফারসি ভাষা থেকে। প্রভু বা প্রধান ব্যক্তি বুঝাতেও মিয়া শব্দের প্রয়োগ করা হয়ে থাকে। তবে গ্রামীণ প্রধান বা সর্দার অর্থের মিঞা পদবী হিসেবে বাঙালি মুসলমান সমাজে ঠাঁই পেয়েছে। মিজি বংশের ইতিহাস: মিজি শব্দটি সম্মানসূচক অর্থে ব্যবহৃত হয়। যা মিঞা বা মিয়া থেকে এসেছে। মিয়া শব্দের দ্বারাই সম্মান দেখানো হয় কিন্তু মিয়া শব্দের শেষে অতিরিক্ত 'জী' যুক্ত করে আরো অধিকতর সম্মান প্রকাশ করা হয়ে থাকে। অতি সম্মানিত এবং গুরুজনের পদবির সাথে হিন্দি জিউ এবং সংস্কৃত জীব যোগ করে উস্তাদজি, গুরুজি, নেতাজি, গান্ধীজি,মিজি,মিয়াজি বা মিয়াজী প্রভৃতি শব্দের উৎপত্তি হয়েছে। বলা যায় মিয়াজী বা মিজি শব্দটি কাউকে অতীব সম্মান দেয়ার জন্যে সম্বোধন করা হয়ে থাকে। সভ্যতার শুরু থেকেই প্রধান/বড়/গুরু/উস্তাদ এই শব্দগুলোর সম্মানার্থে একশব্দে মিয়াজী শব্দটির ব্যবহার হয়ে আসছে। মিয়াজী'কে সংক্ষেপে মিজী বলেও সম্বোধন করা হয়। আওলাদ হোসেন খান, বাঙালি মুসলমানের বংশপরিচয়, প্রথম প্রকাশ, জাতীয় সাহিত্য প্রকাশ, ঢাকা, ২০১৩, পৃষ্ঠা - ৯৫ এই পাতাটিতে মিয়াজী পদবি বা বংশনাম থাকা ব্যক্তিদের তালিকা রয়েছে। যদি একজন নির্দিষ্ট ব্যক্তিকে করা একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সংযোগের ব্যক্তিটির প্রদত্ত নাম যোগ করে সংযোগটি পরিবর্তন করতে পারেন।